hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Քոչարյան-Սարգսյան երկյակը հոկտեմբերի 27-ի ու մարտի 1-ի գլխավոր շահառուն է | Forrights.am
Առաջին նախագահ Լևոն Տեր-Պետրոսյանի գլխավորած ՀԱԿ-ը համարում է, որ Նիկոլ Փաշինյանի կառավարությունը ճիշտ է վարվում՝ պետական մասշտաբի հանցագործությունների բացահայտման գործընթացն ակտիվացնելով: Իրավապահները հետախուզում են հայտարարել ապօրինի հարստացած Լյովա Սարգսյանի նկատմամբ, ով նախկին նախագահի եղբայրն է: Քրեական հետապնդման է ենթարկվում նաև Սերժ Սարգսյանի եղբորորդին՝ Նարեկ Սարգսյանը, ում բնակարանից զենք, թմրանյութ ու թանկարժեք իրեր են հայտնաբերվել: Ապօրինի հարստանալու կասկածանքով կալանավորված է Սերժ Սարգսյանի թիկնազորի նախկին պետ Վաչագան Ղազարյանը:
1999 թվականին Հայաստանում ներքաղաքական այսպիսի դասավորություն էր: Իշխանության մի ճյուղում Ռոբերտ Քոչարյանն ու Սերժ Սարգսյանն էին, մյուսում՝ Վազգեն Սարգսյանի ու Կարեն Դեմիրճյանի գլխավորած Միասնություն դաշինքը: Վերջինս հակակշռում էր առաջինին, և այդ պայմաններում բացառվում էր Հայաստանում կոռուպցիոն բուրգի ստեղծումը: Բայց եկավ հոկտեմբերի 27-ը, որը վերջ տվեց օրինականությանը: «Ռոբերտ Քոչարյանն ու Սերժ Սարգսյանն ուղղակի այդ հակակշիռը ոչնչացրին: Այն պահից, երբ նրանց ոչինչ չէր խանգարում, ստեղծվեց կոռուպցիոն այս բուրգը: Հոկտեմբերի 27-ից հետո պետական համակարգը առևանգված է եղել ավազակային խմբի կողմից, որն այդ մեքենան ոնց ուզել օգտագործել է: Իսկ մարտի 1-ին Քոչարյանն ու Սարգսյանն իրենց ձեռքում պահեցին գողոնը՝ ճնշելով ժողովրդական բողոքը»,- մեկնաբանում է Լևոն Զուրաբյանը:
Հայ ազգային կոնգրեսը 2012-ին լուրջ հետազոտություն էր նախաձեռնել, որի արդյունքում պարզվեց, թե կոռուպցիան ինչ չափերի վնաս է տվել Հայաստանին: Օգտագործելով Համաշխարհային բանկի և Միջազգային արժութային հիմնադրամի տվյալները, ուսումնասիրությունը պարզել է, որ բյուջե չհասած գումարներից թալանվել է 1.7-ից 1.8 միլիարդ դոլար: Իսկ ահա պետական բյուջեից մսխումների ծավալը 700 միլիոն դոլար է կազմել: Ընդհանրական տվյալներով՝ Հայաստանը կրել է տարեկան շուրջ 2.5 միլիարդ դոլարի վնաս:
Լևոն Զուրաբյանի գնահատմամբ՝ եթե այդ գումարը ներդրվեր Հայաստանի զարգացման, պաշտպանունակության բարձրացման վրա, այսօր կունենայինք մի այլ կարգի հզոր պետություն. «Հայաստանի պետական համակարգը 20 տարի ոչ թե ուժեղացրել է պաշտպանունակությունը, ստեղծել պաշտպանական կառույցներ, պետքական սպառազինություն կուտակել, այլ զբաղվել է մեր ժողովրդի հարստությունը գողանալով՝ հօգուտ մի խումբ մարդկանց հարստացման»:
Որպես իր խոսքերի ապացույց Լևոն Զուրաբյանը հիշեցնում է ապրիլյան պատերազմը, որն ի հայտ բերեց կոռուպցիայի կործանարար ազդեցությունը պաշտպանական համակարգի վրա: Հեղափոխությունը դրական ազդակներ է առաջացրել բանակում զինծառայության որակի վրա: Զուրաբյանն անձամբ տեղեկություններ է ստանում, որ կոռուպցիայի դադարեցումից հետո զինծառայողները ո՛չ հագուստի, և ոչ էլ սննդի կարիք չունեն: Սա այն դեպքում, երբ մի քանի ամիս առաջ ծնողները ստիպված էին հոգալ զավակների կարիքները. «Հեղափոխությունից առաջ բարձրագույն պաշտոնյաները զբաղված էին թալանով: Գումարները, որ պիտի գնային զինվորների ապահոցմանը, թալանում էին և այդ հարցը լուծում ժողովրդի հաշվին՝ նրան նորից թալանելով»,- նշում է ՀԱԿ փոխնախագահը:
Եթե կոռուպցիոներ պաշտոնյաները, Սերժ Սարգսյանի ու Ռոբերտ Քոչարյանի գլխավորությամբ, կանգնեն դատարանի առաջ, դա մեծ դաս կլինի ապագա քաղաքական վերնախավին: Իշխանությունը պետք է մի պարզ բան սովորի, որ գողանալ չի կարելի և ինքը հաշվետու է ժողովրդի առաջ: Այդ դասը պաշտոնյաները կարող են սովորել միայն խիստ պատժիներով: Ակնկալել, որ պաշտոնյան պիտի հենվի բարոյականության վրա, պարոն Զուրաբյանը մեծ սխալ է համարում.
« Եթե չկա հակակշիռ, եթե չկա պետական համակարգ, որը բացառում է նրա փչացումը և ապականումը, դա դառնալու է պրոբլեմ: Երբեք չի կարելի հույսը դնել պաշտոնյաների բարոյական հատկանիշների վրա: Պետք է այնպիսի պետական համակարգ հիմնադրվի, որ եթե անգամ դու փչանում ես, քաղաքական համակարգը քեզ թույլ չի տա: Պետություն կառուցելիս հույսը պետք է դնել հակակշիռների հիման վրա ստեղծված քաղաքական համակարգի վրա»,- շեշտում է Լևոն Զուրաբյանը:
Հայտնի փաստ է, որ վարչապետ Նիկոլ Փաշինյանն իր քաղաքական մկրտությունն անցել է Հայ ազգային կոնգրեսի շարքերում՝ ծավալելով ընդդիմադիր պայքար: Արդյո՞ք Թավշյա հեղափոխությունը կմիավորի իրարից հեռացած այս բևեռներին, օրինակ՝ համատեղ կառավարությունն կկազմվի, ըստ Լևոն Զուրաբյանի՝ դեռ շուտ է պատասխանել այդ հարցին: Փաստ է մեկ բան՝ ՀԱԿ-ը որպես լուրջ քաղաքական կառույց իր տեսակետներն ունի պետական կառավարման, ժողովրդավարական հարցերում: Թե որպես իշխանություն, թե որպես հակակշիռ, այս ուժը պատրաստ է ներդնել իր կարողությունները;
«Բոլորը տեսան, որ մենք որևէ իշխանության տակ պառկող ուժ չենք՝ ով ուզում է լինի: Եվ մենք տեսանք, որ Հայաստանում քաղաքական ուժերի մեծամասնությունը ցանկացած իշխանության տակ պառկող է՝ ով ուզում է լինի իշխանություն: Սա կարևոր հատկանիշ ու արժեք է, որը պետք է ապահովի մեր հաջող ընթացքը ապագա ընտրություններում»,- ասում է Լևոն Զուրաբյանը:
Նիկոլ Փաշինյանի կառավարության գերխնդիրը ազատ և արդար ընտությունների ապահովումն է: Հայաստանը պետք է ունենա գոնե մեկ ընտրություն, երբ ազգը գնում և ընտրում է ծրագրեր ու գաղափարներ: Կրիմինալ ու ադմինիստրատիվ ճնշումներն ընտրողների վրա այլևս պատմություն պետք է դառնան: Եթե սա ավանդույթ դառնա և դրվի համակարգային հենքի վրա, Հայաստանի խրոնիկ խնդիրները կլուծվեն:
Նախորդ նյութը12 ազատամարտիկների «դրախտի» դուռը: Սա նրանց վերջին հանգրվանն է
Հաջորդ նյութըՄալիշկայի համայնքապետը պատգամավորի թեկնածու Աշոտ Արսենյանից ստացել է 13 մլն դրամ՝ ընտրակաշառք բաժանելու համար
Ազգային հերոսից մինչև մեղադրյալ. «Փիլոյանը ամենակոռումպացվածը չէր, գեներալների մեջ ամենահամեստներից էր»
ԱԻ նախարար Անդրանիկ Փիլոյանը կալանավորվել է
ՔԿՀ աշխատակիցը կաշառքի դիմաց փորձել է ալկոհոլային խմիչքներ տրամադրել կալանավորին
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.